cyanic-selkie/wikianc huggingface dataset:
Elis Juliana
Antropólogo
“Mira, buska pa sa, sa tur kos. Puntra…dikon. Grabashon a bin despues (…) Nò, bo no ta bai serka spesifik un hende. Bo ta puntra, puntra sin fin, bo ta keda puntra kon bin, dikon (…). Hopi bia bo mes ta saka bo konklushon di loke bo ta mira. (…) Ya… ma tin bia bo no ta kohe direktamente un tópiko. Pero bo ta bai kòmbersá ku e persona i bo ta ripará den kòmbersashonnan den kiko mas e (énfasis JC) ta interesá. Klaro ku bo n’ por bai puntr’é kosnan sofistiká di mundu djawe, pero kosnan di den su (énfasis JC) tempu. Na man di loke e konta bo…” (EJ-JC2002)
Kasi pa regla Juliana a subi tereno di historia, buskando datonan antropológiko. Anke e no tin pretenshon di ta historiadó, skritura di historia lo dun’é mérito rekonosiend’é komo historiadó-pionero di Kòrsou. Na okashonnan di importansha históriko Juliana ta laga su bos resoná, manera riba promé di yüli di aña 2003 ku a kumpli 140 aña ku kolonialismo ulandes a abolí sklabitut den su kolonianan Sürnam i Antia Ulandes. E ta duna muestra di un noshon skèrpi di bèrdat históriko.
Pasobra Juliana a inbestigá kultura na un manera sistemátiko –di Bándariba te Bándabou – el a trese variantenan kultural na kla, ku ta splika diferenshanan basá riba faktornan étniko, sosial, klimatológiko i demográfiko. Asina a bin generá un nifikashon mas amplio i integral dje konsepto kultura i a liber’é for dje malchi pèrtá i antikuá di kanto i baile so. Kultura ta tur akshon humano pa duna kontenido na bida. Niun hende na Antia no a kolekshoná i dokumentá asina tantu manera Juliana. Pa su konsiensia pa den un tempu ignorante di importansha di pueblo, hasi trabou di reskate ku propio medionan finansiero, Juliana ta un modelo i ehèmpel pa inbestigadónan lokal i su búskeda tabata un búskeda di su mes tambe. Ku e kompromiso akí el a laga hende den nan dignidat. P’esei por yama Juliana un inbestigadó wapu i krioyo ku su kultura mes a pari. Pasobra Juliana a generá un mira fundamentalmente otro riba antropologia na Kòrsou i laga marka ku no por kita riba diferente tereno mas, e ta un inovadó. El a pone base kontinuo pa un koriente nobo. Tantu su sobrá trabou sientífiko, komo esun artístiko a benefisiá ampliamente dje inmenso trabou antropológiko ku el a hasi. Pa tur esakinan ta na su lugá pa duna antropologia e promé lugá den e lista di terenonan ku Juliana tabata aktivo ariba. Pa e mésun motibunan ta un echo ku Elis Juliana (huntu ku defuntu saserdote Paul Brenneker) ta fundadó di antropologia propio na Kòrsou.
Filósofo
Elis Juliana ta okupá su mes ku e sentido profundo di eksistensia humano. E no ta keda kontentu konstatando so ku nos ta presente i e forma den kua nos ta presente. Komo opservadó skèrpi niun detaye no ta skapa su registrashon mikroskópiko. E por reakshoná di shòk riba kosnan remarkabel, pa despues deseá di nunka no a mira nan pa e doló i asombro ku nan ta kousa. E mésun shòk akí públiko ta haña ora Juliana present’é su deskubrimentunan. Tin tambe su kapasidat pa interpretá e loke e registrá ku masha kredibilidat. E ta hasi sièrtu pregunta di karakter filosófiko. E kombinashon di opservashon serio i interpretadó di prosesonan rondó di nos, ta hasi Juliana un filósofo di bida ku ta revelá i demaská. El a yega na su revelashonnan buskando bèrdat serka bieunan, loke a pèrmitié desaroyá su teoria di eufemismo afrikano òf wega di tapa kara, komportashon propio di hende kolonisá ku ta pretendé di ta algu ku e no ta i no ke ta loke realmente e ta. Juliana sa adoptá tres diferente aktitut relashoná ku e tragedia akí: - aktitut di kurasoleño profundamente tristu ku ta hari su mes tragedia - aktitut di edukadó ku ta indiká kaminda pa progresá - aktitut di hende ku ta resigná pasó e ta papia enbano. Juliana a pinta su mes komo un kurasoleño igual na tur otro, ku ta sufri dje mésun defisiensianan ku tur otro. Tur esakinan ta marka un momentu di konsientisashon importante den proseso di emansipashon kultural i desaroyo nashonal.
Edukadó
Maestria di kontamentu: “(…) tambe pa … ilustrá kisas kapasidat dje kontadó di kuenta, pasó e kontadó di kuenta, bo por dun’é profeshonal. N’ ta ken ku ta por konta kuenta.”
Konservá herensia: “Bo ta bin komprondé… esensia di kuenta ku nan tabata konta. N’ ta djis pa dibèrtí numa. E tin su funsion. Anto ta p’esei nan tabata pensa hopi biaha…ku e katibunan o nan desendientenan ta’ konta kuenta ko’i loko, kuenta fantasia, ma e tabatin su funsion.”
Ekspreshon di resistensia kontra sklabitut, Nanzi: “ (…) astusia di Nanzi. (…) E Shon Arei ta un simbolismo di shon di katibu, pasobra klaro ku no por a aseptá ku un katibu por frega shon. E n’ por tin e kapasidat ei. Ta p’esei nan no ta yam’é shon. Ta Shon Arei. Nan no por a aseptá ku un Nanzi, un simpel katibu por nèk doño di plantashi. Pasó den dje sí katibunan ta mas sabí ku shon. Ilustrashon dje kuentanan ku Nilda Pinto a anotá – promé kuné tabatin masha, masha hopi hende ta konta i saka kuenta – mi ke sa ta un mucha hòmber hulandes a ilustrá e kuentanan. Pa kuminsá e no tin noshon di Nanzi komo araña. Ta ocho pia e tin; rib’e buki e tin seis. Anto tambe e Shon Arei, klaro nan ta imaginá nan mes ku e Shon Arei lo mester ta…úniko hende ku Nanzi por nèk, ta un rei…esta manera un afrikano. (…) No un rei blanku (…) el a pint’é un rei barika asina grandi, lep asina diki. Manera bo ta mira e pinturanan fast di afrikanonan den bukinan ulandes (…) ta un rei bobo (…) so Nanzi por nèk. (EJ-JC 2002).
Desaroyá fantasia, haña e durashon ku bo ke dun’é (dos, tres dia siguí), desahogo, hunga ku tempu (trese ayera den awe i hiba awe bèk).
Ku kuenta Elis Juliana tabata logra tur su ophetivonan i funshoná komo edukadó sin identifiká su mes komo Juliana. E por a papia den promé persona, uza diálogo, presentá Wazo i Ompi Elis, kanta, uza ritmo, duna informashon ku el a inbestigá, reprimí mal kustumber, elogiá. Komo kibradó di barera, el a desaroyá material pa siña mucha lesa for di nan kuater aña. El a publiká vários material pa siña mucha. (Verso pa mucha, Komedia pa mucha i otronan. Esakinan ta mustra kon aki tambe Juliana a realisá e prinsipio di ‘mi mes ta tur kos pareu, tambú i letra’, integrando kanto i drama den kuenta. El a preservá kuenta, uza e ekspreshon di resistensia, kuentanan di Nanzi. Pero mas ku den kualke otro aspekto Juliana ta proba su raisnan firme den suela di Kòrsou i su ingeniosidat pa eduká kreando dos rekurso ku a proba nan forsa durante dékadanan kaba: pa adulto, e figura di Wazo, eksploradó di Kòrsou, konosedó profundo di kultura i konsientisadó i pa mucha, Ompi Elis, ku no a bèk pa trata niun tema, pa difísil ku esaki por aparentá, ku muchanan. Elis Juliana ta dedikando henter un bida na restablesé balansa históriko, rekonkistá memoria pèrdí, krea konfiansa propio i kita miedu, manera a bin dilanti den e poema Lòs e mucha. Pasobra e inseguridat ku edukashon sumiso a hinka den pueblo ta resaltá asta den e kontesta afirmativo riba un pregunta ku mucha di Kòrsou ta artikulá ku entonashon di pregunta: “Kuantu aña bo tin?” Kontesta: Nuebe?” Elis Juliana su mérito mayó komo edukadó ta di a yuda rekonkistá e mente pèrdí akí. Pa su trabounan konsientisadó, konstante i kreativo riba tereno di edukashon por konsiderá Elis Juliana edukadó rekonkistadó di mente pèrdí.
Poeta i Eskritor
Estudio di literatura ta buska koherensia den obra literario i Juliana ta kumpli ku e norma akí. E koherensia akí (elementonan konektá ku otro) ta resaltá tantu den temátika, estilo komo den e balor pronostikadó di hopi di su obranan, sigur konsiderando tempu den kua el a skirbi. E balor pronostikadó akí, resultado di opservashon skèrpi, ta presente den diferente obra di Juliana, ku ta relatá suseso ku realidat di Kòrsou lo konfirmá despues: El a pronostiká na 1982 seramentu di Refineria Shell den e poema Bola (OPI III-82), ku a tuma lugá tambe na 1985. Mésun poema ta deskribí tambe figuranan marginá, dekadensia di moral etc. tur ku a bira realidat despues. Pèn di Juliana a denunsiá inhustisia. Realidat a inspir’é i su estilo ta karakterisá pa simplesa, forsa i ingeniosidat pa integrá i elevá medionan inusual (verso, wega di mucha, orashon) na rekursonan stilístiko nobo, méskos ku papia fo’i perspektiva di promé persona.
Siguiendo e papiá eufemístiko di bieunan, e ta morde supla: kombiná krítika ku humor. Inovadó Juliana ta desafiá norma literario eksistente i krea un tipo di poesia nobo: poesia di diálogo, poesia narativo, di kòmbersashon. E ta reskatá afrikanismo den forma di ripití: El a kana, el a kana, el a kana, el a kana, el a kana; kambiando nuanse kada bes i karga bo bai, penetrá masha hundu. Juliana a defend’é kontra e kalifikashon primitivo: “Ta un dje kosnan di balor di nos pueblo (...) ku mes nos no a lanta kuné. Semper bai nan a bisa bo sivilisashon ta di Oropa, ke men Hulanda. Por yega asina leu ku tur kos ta Hulanda. Ta un kos so nan no a bisa, esei ta ku Kristu a nase na Amsterdam.” Ritmo i dominio di papiamentu ta haña dimenshon nobo serka maestro Juliana, manera den seri di vèrbo, típiko di idiomanan kreol, kreando ritmo aselerá i esfera spesial: Mosa a bula lanta kana bai porta. Echa cuenta, kuentanan di literatura oral notá fo’i bieunan eksaktamente manera kontá, ta un dje reskatenan mas importante di Juliana. Estilo di un outor ta un variante di norma eksistente. Pa e definishon nobo ku el a duna literatura, por papia di julianisashon di norma literario antiano.
Etnomusikólogo
Segun konosedónan Elis Juliana mes no a realisá ainda kuantu di nos konosementu aktual di etnomusikologia i di práktika di muzik ta prosedente di su trabou. Prinsipalmente riba tereno di músika rítmiko el a hasi trabou ku a kibra barera i ehersé hopi influensha. Su kontribushon grandi den etnomusikologia, ku ta studia muzik tradishonal i di pueblo, ta e material di oudio-antropologia kolekshoná p’e i Paul Brenneker den entre otro Zikinzá ku a reskatá muzik di zumbi. Rekonstrukshon dje patronchi di muzik di kantikanan di trabou, seú, makamba, di kua por bisa ku probabelmente tur ta bai bèk na e mésun rais, lo no tabata posibel sin su grabashon sistemátiko di sentenar di kantika, ku a hasi posibel indiká ku hopi presishon, e sistemátika rítmiko na nan base, deskribí strukturanan aktual i pronostiká nan futuro desaroyo. E kolekshonamentu ta sistemátiko: ta registrá no ménos ku 33 diferente tipo di kantika ku ta kubri práktikamente tur aria di bida. Entre nan kantika di bati ku tati, di kòrta sentebibu, di dèmpel, di hunga palu, di chiwewe, di Zè, etc.. for di tambe informantenan ku na 1959 tabatin nobentipiku aña, pues a biba promé ku abolishon di sklabitut.
Nan ta di diferente parti di Boneiru, Bándariba, Bándabou na Kòrsou. E kolekshon original ta na Archivo Nashonal. Juliana a graba tambe muzik di ka’i òrgel. Su deskripshon di instrumèntnan bieu - bamba, beku, benta etc. - a posibilitá otronan rekonstruí i konservá nan. Elis Juliana a siña toka diferente i siña otronan, manera grupo di muzik di zumbi Issoco. Su mira nobo riba tambú ta habri perspektiva pa aseptashon mas grandi dje ekspreshon popular outéntiko akí.
Dokumentá Juliana a kombatí prewisionan di élite tokante e supuesto karakter ordinario di tambú, méskos ku e interpretashonnan eronio tokante forma di balia i kanta tambú. El a deskribí orígen i represhon di e sektor religioso i sekular dje herensia afrikano akí i boga pa mas orientashon, sigur serka hubentut. Di tur ángulo el a studia tambú: su muzik, baile, toká, leinan, étika, organisamentu, letra, karakter di resistensia, bayendo tambú añanan largu. Fo’i añanan 50 te awe el a sigui Petronilia (Petoi) Coco †, Nicolas (Shon Colá) Susanna †, Bèno Martis, Bidal, Bea Kara Kreit †, ohochinan Margarita i Maria Dam†, Basilèl, Zoyoyo, Nemensio Winklaar di Boneiru † i otronan di tambú djaserka, graba i studia nan. Su publikashonnan riba tambú ta basá entre otro riba su estudio profundo di Shon Colá, konsiderá p’e e artista mayó riba e tereno akí, ku kende semper a eksistí un relashon di apresio i rèspèt mutuo i na okashon di morto di Shon Colá, Juliana ta skirbi:
Tributo na Nocolas Susanna
SHON COLÁ a pone su man grandi abrupto riba nos tambú. “Bosonan ta kansámi. Enbes di boso kana den paso huntu ku mi pa boso kompañámi buska perfekshon boso ta kanta wadjo, kore anshá bai lagami manera biná ku no tin ni un tiki konfiansa den su mes patanan. Para un ratu, muchanan, Pensa unda boso ke yega mientras mi ta sosegá!
Elis Juliana: Amigoe 22/4/2003
E material oudio di Juliana, entre kua un kolekshon grandi di disko 78 i 45 ku ta ilustrá historia i desaroyo musikal na Kòrsou for di dékada 40, tambe meresé un publikashon separá. Talbes ta ménos konosí di Juliana riba tereno musikal ku e ta kompositor tambe, entre otro di e kantika di mucha Awaseru i di e klásiko Mama, interpretá pa Greta Martha. A base di tur e puntonan akí por stablesé ku Juliana ta konservadó di muzik tradishonal i fundadó di estudio sistemátiko di muzik folklóriko.
Arkeólogo
Mérito mas grandi di Juliana pa arkeologia ta ku for di añanan 50 el a kuminsá identifiká lugánan di balor arkeológiko na Kòrsou. Hopi dje lugánan akí a disparsé, pasobra a lanta edifisio riba nan. Si Juliana no a identifiká nan, nan lo a bai pèrdí. Na 1966 e ta partisipá pa promé bes na un ekskavashon profeshonal arkeológiko na Kintjan. Na 1968 e ta hasi un estudio di arkeologia tékniko na Instituto di Prehistoria di Universidat di Leiden. Aki na Santa Bárbara (1971) tambe e ta partisipá den un ekspedishon profeshonal. Na prinsipio di añanan 70 Juliana ta traha na departamentu di arkeologia di Kadaster i huntu ku e arkeólogo ulandes, E. Broerstra, ta hasi ekskavashon durante dos aña, inventarisando tur lugá kaminda te na e momentu ei a yega di haña algu den tera. Despues Juliana ta bai Venezuela pa sigui profeshonalisá riba tereno di ekskavashon. Tera tambe Juliana ta trata ku rèspèt. No ta intenshon pa koba tur kos saka, pasobra ta importante studia ophetonan den nan estado original i pasobra: “Suela ta manera un buki pa un arkeólogo i saka un opheto kon ke fo’i suela ta manera ranka un blachi pa loko for di un buki.” (Juliana:Amigoe 1971:9). Juliana a traha diferente mapa ku ta identifiká lugánan pa haña opheto, vários pintura di suela ku karakterisashonnan di koló. Huntu ku Paul Brenneker e ta roza mondi di Kòrsou i Boneiru riba indikashon di bieunan na altura di “lugánan pa koba”. Resultado: diferente opheto pre-históriko eksponé aki i den Instituto di Folklor Boneriano, fundá pa e i Brenneker na 1975 den Fòrti Oranje na Kralendijk. Juliana ta integrá su diferente terenonan. Hopi dje ophetonan hañá e por a splika for di su datonan etnológiko òf hustamente a splika e datonan akí. Tambe na Aruba, San Martin i Stasha pionero i outo-didakta Juliana a hasi trabou etno-arkeológiko i habri kaminda den un tempu ku no tabata rekonosé importansha di trabou arkeológiko.
Deklamadó
Juliana ta representadó di karakter di pueblo pa ekselensia i no meramente un deklamadó di poesia. E ta krea potrèt bibu di tipo i situashonnan verídiko, konbèrtiendo e mes den tipo i situashon. Tur sentido ta aktivo, tin mímika, kanto, paso, zonidu. Su monólogo ta para rosea pa via dje forsa realístiko. Su preferensha ta pa figuranan salí di pueblo: bromadó, buraché, polítiko, mucha, presentá ku tantu kredibilidat artístiko pa e talento Juliana ku no tin preparashon di akademia di arte, sí su don di opservá i ekspresá ku a hasié kreadó di su propio akademia di arte. Juliana no konosé na Kòrsou su igual ainda riba tereno di arte eséniko, tambe pasobra e no mester ni dekorashon, ni esenario elaborá, ni niun medio di yudansa pa lanta un obra monumental pa su oudiensia.
“Loke tabatin mas influensha riba mi tabata ritmo. E patu tabata e promé poema rítmiko ku mi a traha. Kontenido di E patu tabata simpel. Ta e ritmo tabata bisa algu. Mi tabatin un kolekshon di disko afrikano ku e ritmo ta bisa bo algu. Bo no ta komprondé loke nan ta bisa, kanta (...). Mi tabata pensa ku ta mi mes ta’ tur kos pareu: tantu e tambú, komo e letra. Ku si mi mester a deklamá (...) ku bèkgrount ku tambú, ya ta algu ménos si mi mester di algu pa presentá loke mi tin. Si bo trese un obra literario ku su ritmo, e mes ta tur kos kaba.” (Rosario-Juliana 1985).
Pintor
Riba propio forsa Elis Juliana ta studia arte di pintura tantu di Kòrsou komo di afó i ta krea na tur manera. E ta pinta ku krayòn, pèn, traha akuarèl i olio. Hopi konosí ta su pinturanan ku pèn pa ilustrá su obranan skirbí òf di otro hende. Su pinturanan a pasa den un desaroyo direkshon di mas fini i mas chikí. Ta manera mas opservadó Juliana tabata mira, mas detaye chikirititu e tabata registrá. Obranan famá leu di frontera nashonal ta su pinturanan ku pèn trahá segun e téknika di puntilismo (pointilisme), nòmber pa e téknika den kua punta puntanan (point) òf plèki plèkinan chikí di kolónan no mesklá, poné huntu ta forma imáhen. Ta bista humano mester kombiná e kolónan. Juliana: “Hende ta apresiá kos grandi so i (...) no tin bista pa kos chikí (...). Kos chikí tin mésun balor ku kos grandi.” Mérito di Juliana ta tambe ku el a renobá e téknika di krea sombra ku e tres kolónan básiko kòra, blou i hel, hasiendo esaki ku kolónan blanku i pretu. Delikadesa sensitivo e ta hinka den e pinturanan akí i edifiká riba papel panorama kompletu ku ta relatá henter un historia ku un mínimo na imáhen. Ku e mésun entrega, ternura i vishon futurista akí e ta ekspresá tambe su kompromiso ku su komunidat, den pintura di polítiko, edukashon, maternidat, sklabitut, religion, hende muhé i otronan. Pintor Juliana a traha tambe pintura miniatura di spekografia ku e mes a klasifiká komo filosofia gráfiko. Mester di glas oumentadó pa mira e pinturanan akí. Juliana ta e promé na Kòrsou ku a traha pintura di miniatura na gran eskala. Su siensia i arte ta topa otro konstantemente i, inspirá pa e manera di ilustrá den arkeologia, Juliana ta traha pintura miniatura i di punta punta. Juliana su trabou ta integrá, holístiko. Ora e pinta, e ta pinta algu inspirá pa su inbestigashon históriko, antropológiko, arte i siensia: tambú i letra pareu.Temanan di su pintura ta entre otro: Katibu bulando, Den trans di vudu, Eternidat, Tamburero, Pelea di gai, Wega di palu, Riku ta yena, pober ta basha. E siguiente pintura ta mustra un hòmber ku ta subi un trapi di wil. E no tin fin di yega ariba pasobra e trapi su wilnan ta pon’é lora keda mésun kaminda. Riba su lomba e ta karga un lanthùis, bibienda di esnan ku a sklabisá hende i pone esakinan traha komo katibu pa nan. Abou na e trapi tin e krus di religion drumí, testigu silensioso di dos man riba un barika di sklabitut. Ta Juliana su forsa di integrá henter historia di sklabitut den un solo pintura miniatura.
Skultor
For di añanan 60 Elis Juliana ta kuminsá skulpi figuranan impreshonante for di piedra di laman. Eksperimentá ta inherente na Juliana, pues no ta sorprendente ku riba tereno di skultura tambe e ta manifestá esaki. Inovadó Juliana ta uza koral inusual pa krea su imáhennan. Mester trata e koral akí - yamá tambe piedra muhé –, un tipo di piedra lihé, ku masha kuidou. Kontrali na loke e nòmber ta sugerí e no ta piedra di koral ma koral di laman ku pa motibu di su peso lihé ta drif bin ariba. Piedra machu ta piedra duru, pegá den fòndu di laman. Piedra di koral mes ta masha pisá. Te ainda informashon ta mustra no tin na Kòrsou otro skultor di koral di laman. Konosedónan ta pretendé ku pafó tampoko no ta konosí ku tin. Juliana ta konsistente den uzo di loke ta propio di Kòrsou pa su siensia i su arte. E ta traha segun e prinsipio di kita partinan dje material original enbes di agregá na e material, hasiendo uzo dje forma básiko ku e material tin kaba. E téknika akí ta mas delikado i difísil: e mas mínimo moveshon malu por kousa daño ireparabel. Un di su ophetonan preferí pa skulpi ta muhé, prinsipalmente muhé na estado. Algun título di su skulturanan: Muhé, Muhé na soño, Ensinta, Fertilidat, Sekreto femenino, Mama ku yu, Yab’i futuro, Machu kumplidó. E último akí ta karakterístiko pa e manera ku arte ta sirbi Juliana su propósitonan analítiko, krítiko i edukativo: un hòmber ta karga su enorme parti íntimo riba su lomba.
Den e kasi 40 añanan ku Elis Juliana ta tene eksposishon di pintura i skultura, hopi pais i públiko a sera konosí ku su arte i, pa medio di esaki, ku Kòrsou. Pa un selekshon, mira nota.
Stanley Brown
Stanley Clayton Brown (☆ 6 di òktober 1938 na Willemstad - † 16 di novèmber 2022 na Otrobanda) tabata un edukador, polítiko i aktivista di Kòrsou.
Biografia
Stanley Brown a nase den bario di Groot Kwartier. Su tata tabata di Saint Lucia di orígen afro-karibense i tabata traha komo wòchimèn na Shell. Su mama ku a nase na Sint Maarten tabata di orígen skandinaviko i tabata traha den pakus.
Brown tabata kasá ku Anne-Marie Braafheid i tin sinku yu di tres matrimonio i ocho nietu. Dia 16 di novèmber 2022, despues di sufri un atake di kurason, e ta fayesé den hospital na edat di 84 aña komo e último di e tres kabesante di e rebelion di trinta di mei 1969.
Veliko Tarnovo
Veliko Tarnovo ta un siudat den parti nort di Bulgaria na un distansia di 250 km di Sofia. E ta e kapital i sentro kultural i atministrativo di e provinsia di Veliko Tarnovo. Den e époka di 1185 pa 1393 Veliko Tarnovo a fungi komo kapital di e pais.
Veliko Tarnovo ta situá banda di Riu Yantra i ta famoso komo e kapital historiko di e di Dos Imperio búlgaro. E ta frekwentemente referi komo e "siudat di e tsarnan" i ta atrae hopi turista ku su arkitectura uniko.
Charro Kelly
Pedro Pablo (Charro) Kelly (☆ 19 di oktober 1941 na Aruba - † 1 di maart 2021 na Tanki Leendert) tabata un politico Arubano. El a ocupa e puesto di minister di Obranan Publico y Utilidad di 1986 te 1987 y minister di Obranan Publico y Salubridad di 1989 te 1993.
Biografia
Den añanan 1970 el a cuminsa su carera politico cu MEP, unda el a forma parti di e directiva. E tabata miembro di Conseho Insular Arubano di 1975 te 1985 y a fungi tambe como diputado den Colegio Ehecutivo di Aruba (1977-1983, 1985). Na 1983 e tabata brevemente gezaghebber interino. E mesun aña el a bandona MEP y na 1985 a lanta, hunto cu Pedro Bislip y John Booi e partido politico ADN. Ora e Status aparte di Aruba a bay na vigor dia 1 di yanüari 1986 el a bira e prome minister di Obranan Publico y Utilidad di Aruba den e gabinete Henny Eman I. Ela ocupa e funcion aki te augustus 1987, ora ADN a retira su sosten na e coalicion. Den e periodo di un aña y mei el a bira conoci pa e cantidad di asphalt cu e la logra pone rond di Aruba. Entre 1988 y 1989 e tabata miembro di Parlamento di Aruba. Desde 9 di februari 1989 te 3 di maart 1993 e tabata minister di Obranan Publico y Salubridad den gabinete Oduber I, den cual el a fungi tambe como vice premier. Kelly tabata lider di partido di 1987 te 2001, ora ADN a bira inactivo y e mes a retira di politica.
Kelly tabata casa cu Clothilda Dijkhof y tata di un yiu muher y yiu homber. Pa su meritonan el a keda condecora na 1995 como Cabayero (ridder) den Orden di Leon Hulandes.
Taryn Mansell
Taryn Sheryll Mansell (☆ 22 di november 1976 na Aruba) ta un reina di beyesa di Aruba cu a titula Miss Aruba 1995 y a sali prome finalista den e certamen di Miss Universo 1996. E ta un di e beyesanan Arubano cu a logra yega hopi leu den un certamen di beyesa mundial.
Biografia
Taryn Mansell ta yiu di Roland y Teodomira Mansell y a lanta den bario di Dakota na Oranjestad, Aruba. El a bishita Jacintha Kleuterschool, despues Pius X. El a sigui pa Colegio Arubano y La Salle College pa despues pasa pa Middelbaar Admistratief Onderwijs.
Dia 1 di juli 1995 Mansell ta sali Miss Aruba entre 12 candidata. E certamen tabata organisa pa Star Promotion. Dies luna despues den e certamen di Miss Universo di 1996 na Las Vegas e ta sali prome finalista entre e 78 candidata for di henter mundo. Te 2022 esaki ta e posicion mas haltu ku Aruba a konkista desde cu a cuminsa participa na Miss Universo na 1964.
Mansell ta muda pa Hulanda na 2002, unda e ta completa su estudio como specialista di beyesa y accountancy riba nivel MBO na ROC van Twente, prome di continua cu su carera profesional. Awendia e ta biba y traha na Hulanda.
Na 2010 Mansell a wordo reconoci cu e 'Premio Dakota", un premio special pa e ciudadanonan di Dakota.
John Booi
Andreas Joannes (John) Booi (☆ 4 di november 1932 na Aruba - † 25 di januari 2016 na Aruba) tabata un ambtenaar halto di Aruba, politico y na 1986 e prome presidente di Parlamento di Aruba. Previamente e tabata secretario di Teritorio Insular di Aruba di 1965 te 1985. Como susesor di L.C.M. Kerstens el a bira e prome Arubano pa ocupa e funcion aki.
Literatura romántiko na ingles
Romanticismo tabata un movementu artístiko, literario i intelektual ku a surgi na Oropa na fin di siglo 18. Studiantenan a konsiderá publikashon di Baladanan líriko di William Wordsworth i Samuel Taylor Coleridge na 1798 komo probablemente e kuminsamentu di e movementu, i e koronashon di reina Victoria na 1837 komo su fin. Romanticismo a yega otro parti di e mundu di lenga ingles despues; na Merca, el a yega ront di 1820.
John Booi
Booi tabatin un limitacion visual y tabata vice presidente di Fundacion Arubano di esnan Visualmente Incapacita (FAVI). Na 1980 el a wordo condecora como Oficial (officier) den Orden di Oranje-Nassau.
Literatura romántiko na ingles
E periodo romántiko tabata un di e kambionan sosial prinsipal na Inglatera, debí na e despoblashon di áreanan rural i e desaroyo rápido di siudatnan industrial superpoblá ku a tuma lugá entre aproksimadamente 1798 i 1832. E movementu di asina tantu hende na Inglatera tabata e resultado di dos forsa: e Revolushon Agríkola, ku a enbolbí enkuentronan ku a saka trahadónan i nan famianan for di tera, i e Revolushon Industrial ku a duná nan trabou, "den fabrikanan i molinanan, operá pa mashinnan impulsá pa awa". De echo, e romanticismo por ser mira en parti komo un reakshon riba e Revolushon Industrial, aunke tambe tabata un rebelion kontra e normanan sosial i polítiko aristokrátiko di e Era di Ilustrashon, tambe un reakshon kontra e rashonalisashon sientífiko di naturalesa. E Revolushon Franses tabata un influensia spesialmente importante den e pensamentu polítiko di hopi figura romantiko notable na e momento aki tambe.
John Booi
Booi tabata casa cu Bernadina (Diet) Staring. Hunto nan tabatin un yiu muher.
Somali
Somali (na somali: "af Soomaali") ta un lenga papiá na Somalia, Ethiopia, Kenia y Djibouti. Su lenganan mas proksimo ta e lenganan afar y oromo.
Luis Brion
Orígen
Luis Brion a nase na Plantage Rozentak i a wòrdu batisá Phillipus Ludovicus Brion. E tabata yu di e komersiante Petrus Brion i Maria Detrox, ambos prosedente di e parti sur di Hulanda, awendia Bélgika. Na aña 1777 e famia a muda pa Kòrsou. Na 1794 el a wòrdu manda Hulanda pa finalisá su estudionan.
Movementu 21
Movementu 21 (M21) ta un partido polítiko na Boneiru, un isla ku ta pertenesé na Hulanda Karibense. E partido a ser funda dia 1 di òktober 2021 pa Daisy Coffie, miembro independiente di Konseho Insular di Boneiru. M21 ta un "movementu sentrista progresivo" i ta identifiká komo un organisashon "sosial liberal". Na 2023 e partido a partisipa na elekshon pa konseho insular i pa kolegio elektoral di senado hulandes, logrando 984 voto i un asiento den kada órgano. Despues di a firma un akuerdo di kooperashon di frakshon M21 i PDB lo traha hunto riba diferente punto.
Chittagong
Chittagong (na bengali: চট্টগ্রাম), ofisialmente Chattogram, ta un siudat den Bangladesh. E ta situá na Riu Karnaphuli entre e seronan di Chittagong i e Bahia di Bengal. Chittagong ta hunga un papel inportante den ekonomia di Bangladèsh. E puerto di Chittagong ta un di e puertonan mas bieu na mundu. E siudat tin un poblashon di mas di 8.7 mion habitante (2017) i ta e di dos siudat mas grandi di e pais despues di Dhaka.
Papiamentu na Kórsou
E papiamentu na Kórsou ta e lenga mas papiá den e isla di Kòrsou. E ta un variante di e idioma papiamentu, papiá na e islanan Aruba, Boneiru i Kòrsou. .
Ozzie Albies
Bida personal
Albies ta nase na Willemstad, Kòrsou, yu di Osgarry i Judari Albies. Su tata ta fayese na 2013 di un atake di kurason na e edat di 40 ana. E tin un ruman homber menor, Zhhihir, i un ruman muhe, Jeanalyn.
Rutsel Martha
Rutsel Silvestre Jacinto Martha (☆ 1955 na Kòrsou ta un hurista internashonal i un eks-polítiko di Partido Nashonal di Pueblo (PNP). E tabata minister di Hustisia di Antias Hulandes di 1998 te 2002.
Bida
Martha a lanta na Kòrsou i tabata alumno di Peter Stuyvesant College. Na 1982 e ta gradua na Universidat di Leiden den lei públiko internashonal i organisashon internashonal. E ta kontinua pa optené un master den lei bankario i finansiero na American University na Washington D.C. Na 1989 e ta promové na Leiden ku un disertashon riba lei públiko internashonal i fiskal.
Distinshon
Pa su disertashon titulá The jurisdiction to tax in International Law Martha a risibí na 1989 e premio Mitchell B. Carroll di International Fiscal Association. Na 2004 ela keda nombrá komo Ofisial (Officier) in de Orden di Oranje-Nassau.
Publikashon
Martha a publiká riba lei konstitushonal i internashonal, tantu na hulandes komo na ingles, entre otro e bukinan:
Sorso
Sorso ta un munisipio na provinsia di Sassari, region i isla di Sardegna, Italia. E tin un poblashon di 14.419 habitante (31-12-2004), un superfisie di 67,1 km² i su densidat di poblashon ta 215 habitante pa km².
Eleutheria Ana de Palm
Eleutheria Ana de Palm (n. 18 di aprel 1833 na Boneiru - f. 26 di ougùstùs 1916 na Kòrsou), tambe konosi komo Sùr Marie Lucie, tabata e promé sùr di origen boneriano.
Eleutheria de Palm a nase komo katibu na Boneiru. Su libertat ta worde kumprá pa pader Basilio (1813-1884), na unda el a traha komo kria. Entre 1849 i 1862 pader Basilio tabata pastor di e parokia di Playa na Kralendijk. Dia 13 di yanüari 1856, na momento ku e surnan di Roosendaal a establese riba e isla, Eleutheria de Palm ta drenta e órden di sùrnan bou di e nòmber religioso di Sùr Marie Lucie. Despues di dje tabatin mas katibu ku a haña òf kumpra nan libertat i ku a bira sur.
Bubali
Bubali ta un bario na Palm Beach, Aruba. E ta situa pa nort di Eagle Beach. Na 2006 e bario tabatin 700 habitante. Den e bario ta encontra e Bubaliplas, un zona de naturalesa protehi cu ta wordo bishita pa mas di 80 especie di parha migrante.
Historia
Historicamente Bubali tabata un area cu tera fertil, dedica na agricultura. Den añanan 1920 Arend Petroleum Maatschappij ta cumpra di Adriaan Lacle su cas di cunucu tipico na Bubali, conoci como Quinta del Carmen. E medico di e empresa Adriaan Dussenbroek (1893-1965) ta muda aden y ta establece un hospital chikito pa e empleadonan patras di e cas, operando esaki te 1943. Quinta del Carmen cu ta data di 1918 awendia ta considera un monumento.
Dia 5 di februari 1951 Rudi Kappel, kende despues a funda SLM, a haci un aterisahe di emergencia na Bubali cu su prome avion. Kappel y su pasahero ta sobrevivi e aterisahe, pero e avion no segura ta kima por completo.
Dia 10 di september 2018 ta cuminsa un candela na Bubaliplas; destruyendo 24% di su zona di naturalesa.
Bubali ta conoci pa e club di futbol cu e mesun nomber SV Bubali y cu a wordo funda na 1943.
2 di sèptèmber
2 di sèptèmber ta e di 245 dia di aña (246 den un schrikkeljaar) riba e kalènder gregoriano. Ta resta 120 dia pa e aña terminá.
Derecho
Derecho of Derechi (na Corsou/Boneiro) ta un sistema di regla crea y aplica door di un institucion gubernamental of social pa regula comportacion, cual su definicion exacto ta suheto di debate continuo. E ta wordo describi tin biaha como ciencia y tin biaha como arte di husticia. E ta un situacion caminda e accion humano por wordo stroba of afecta y pa otro por wordo manteni, crea of restaura. Regla legal ta contribui na establecimento, mantenemento y restauracion di e estado di derecho den sociedad (orden legal). Actualmente derecho ta referi na un sistema di regla caminda e sociedad ta wordo ordena (ordo pa ley of ordenansa). Den ley ta poni kico bo mag y no mag di haci. Tambe ta para na ki manera bo tin cu hacie. Algun regla legal ta skirbi den e ley. Derecho ta contene semper un fuente legal. Derecho por wordo subdividi den diferente disciplina, asina yama rama di derecho. Cada rama di derecho ta forma un componente di estudio independiente cu coherencia mutuo den un estudio di derecho na un universidad of un hogeschool.
Derecho ta duna diferente manera forma na politica, economia, historia y sociedad y ta sirbi como mediador den relacion di hende.
E alcance di derecho por wordo dividi den dos dominio. Derecho publico ta trata asunto di gobierno y sociedad incluyendo derecho constitucional, administrativo y penal. Derecho priva (civil) ta trata disputa legal entre individuo y/of organisacion den area manera contract, propiedad, acto ilicito y derecho di empresa. E distincion aki ta mas pronuncia den paisnan a base derecho civil, specialmente esnan cu tin un sistema separa di corte administrativo ; contrario na esey e abismo entre derecho publico y derecho priva ta menos den huridiccion a base di "common law".
Hurisprudencia analitico
Tabatin varios intento di produci un definicion di derecho universal cu ta aceptabel. Na 1972 Baron Hampstead a sugiri no por produci tal definicion asina. Mientras McCoubrey y White a bisa cu e pregunta 'kico ta derecho' simplemente no tin contesta. Glanville Williams a bisa cu e nificacion di e palabra "derecho" ta depende riba e contexto di e uzo di e palabra. El a bisa por ehempel cu "derecho comun contemporeano" y "derecho di municipio" tabata dos contexto na unda e palabra 'derecho' tabatin dos nificacion diferente y incompatibel. Thurman Arnold a bisa cu ta obvio cu ta imposibel defini e palabra "derecho" y cu tambe ta obvio cu e lucha pa por defini e palabra ey no mester wordo bandona. Hampstead ta bisa cu ta posibel pa ta di opinion cu no ta necesario pa defini e palabra "derecho" (por ehempel door di pensa: "laga nos lubida generalisacion y ban riba e casonan".)
Un otro posibel definicion ta derecho ta un sistema di regla y guia cu ta wordo aplica pa institucion social pa maneha comportamento. Segun e teoria di The Concept of Law, e autor Hart ta argumenta cu derecho ta un "sistema di regla", mientras Austin a bisa cu derecho tabata "e mandato di un soberna respalda cu menasa di un sancion". Di otro banda, den e buki di Law's Empire di e autor Dworkin ta describi derecho como "un concepto interpretativo" pa logra husticia y e autor Raz ta argumenta cu derecho ta un autoridad pa intermedia e interesnan di hende. E autor Homes a bisa: "E profecia di loke realmente e cortenan lo haci, y nada mas pretencioso, ta loke ami kiermen cu derecho". Den su teoria di Treatise on Law e ta argumenta cu derecho ta un regulacion racional di cos cu generalmente ta trata di bienestar y cu ta wordo emiti pa tur hende encarga cu e cuido di e comunidad. E definicion aki tin elemento tanto positivista como naturalista.
Tissi
Tissi ta un munisipio (comune) den provinsia di Sassari, region di Sardegna, Italia.
Miss Kòrsou
Miss Kòrsou ta e sertamen di beyesa nashonal pa hende muhé na Kòrsou.
Historia
E sertamen a kuminsa na 1962 i tin komo meta pa manda representantenan di Kòrsou partisipa den sertamennan internashonal, manera Miss Mundo i Miss Universo. E ganadó di Miss Universo Kòrsou ta representa e isla na Miss Universo. Por surgi insidentalmente e situashon, ora e ganadó no tin e edat rekeri, ku ta manda e runner-up pa partisipa na Miss Universo. Entre e total di 54 representante di e isla na Miss Universo te aña 2023, shete a klasifiká komo semi-finalista.
E promé organisadó di e sertamen tabata Curaçao Youth Beauty Contest Organization (CYBECO). Entre 1997 i 2006 Sheida Wever, eks-Miss Kòrsou na 1985 kende a kompeti den Miss Universo na 1985, a organisa e sertamen nashonal di Korsou i tabata direktor nashonal pa tanto Miss Mundo komo Miss Universo. Desde 2006 Curaçao Tourism Board tin e frankisia di Miss Universo i kada aña ta solisita oferta pa selektá kende lo organisa e sertamen di beyesa Miss Kòrsou Universo. Na 2007 i 2008 esaki a wòrdu organisá pa Sanjess Promotions bou direkshon di Jearmeane Colastica. Na 2008, Curaçao Beauty Organization di Aubrey America ta wordu selekta pa huntu ku Hart & Private Productions organisa e konkurso. Na 2018 Curaçao Beauty Pageant Committee ta atkeri e frankisia di Miss Universo huntu ku Miss World, Miss International i Miss Earth. Di otro banda e organisadónan di Miss Kòrsou no ta lazonan ku e konkursonan Señorita Kòrsou òf Miss International Curaçao.
Ganadónan
Aki ta sigui un lista di e partisipantenan ganadó di e sertamen di Miss Miss Kòrsou:
Suzanne Römer
Suzanne Francisca Coromoto Römer, tambe konosí komo Susanne òf Suzy Camelia-Römer, (n. 4 di yanüari 1959 na Willemstad) ta un hurista i polítiko di Kòrsou. El a okupá na dos okashon e puesto di promé minister di Antias Hulandes; promé brevemente na november 1993 i despues di 1998 te 1999. E tabata Minister di Hustisia den gabinete Liberia-Peters II i Minister di Tráfiko, Transporte i Planifikashon Urbano den gabinete Whiteman-II i Koeiman. Entre 29 di mei 2017 i 24 di yüli 2020 e tabata Minister di Salú, Medio Ambiente i Naturalesa.
Römer a kuminsa su karera den polítika ku PNP. Na mart 2017 e ta funda su propio partido PIN i ta bira lider di partido. PIN ta optene un asiento den elekshon di 2017. Ku partisipashon di PIN den koalishon di gabinete Rhuggenaath Römer ta bira minister i visepremier. E ta entregá su retiro komo minister dia 24 di yüli 2020 despues ku Rennox Calmes, ko-fundadó i parlamentario di PIN, a bandoná e partido pa bira parlamentario independiente.
Spreepark
Spreepark tabata un parke di atrakshon nort di Plänterwald, Berlin, den e distrito di Treptow-Köpenick (anteriormente parti di RDA Ost Berlin). E tabata konosí tambe bou di su nòmber anterior, "Kulturpark-Plänterwald".
Plänterwald-Kulturpark (1969 - 1989)
E parke di atrakshon a wòrdu inougurá na 1969 komo Kulturpark-Plänterwald, ku un área di 29,5 hektar. E zona ta situá panort di e sektor konosí komo Plänterwald, banda di riu Spree. E tabata e úniko parke di atrakshon permanente den e RDA, i e úniko parke di e tipo aki na West Berlin.
Berlin Spreepark (1989-2001)
Ku e kaida di e muraya di Berlin i e reunifikashon di Alemania, a deseá di duna e parke den konseshon na un kompania pa manehá i hasi e adaptashonnan nesesario. A tene un konkurso publiko pa sa ken lo keda cu e parke, y a presenta 7 candidato. E empresa Spreepark Berlin GmbH di Nobert Witte a haya e kontrato. E berdat ta ku e referensianan di Norbert Witte no a wordu verifika korektamente. Bou di maneho di Spreepark GmbH, a instala atraccionnan nobo den e parke y danki na esaki, e cantidad di bishitante a crece te na e punto cu e parke tabata gana 1,5 miyon euro pa aña. Despues e konsepto a kambia. E parke a transformá poko pa poko den un parke di atrakshon di estilo occidental, e preis ku te na e momentu ei tabata pa atrakshon, ta kambia na un entrada fikso (29 DM pa adulto, 27 pa mucha). Ku e konstrukshon di atrakshonnan nobo, for di 1999, e parke tabatin ku afrontá debe grandi, p'esei e balor di entrada mester a oumentá. E aumento den e prijs di entrada y falta di espacio pa parkeo pa e autonan di e bishitantenan a contribui na un bahada den e cantidad di bishitante (solamente 400.000 den 2001), cu a causa cu Spreepark GmbH a cay den bancarrota y a sera.
Despues di 2002
Dia 18 di yanüari 2002, Norbert Witte, huntu ku su famia i su kompañeronan di trabou mas serka a muda pa Lima, Peru i ku nan a manda seis atrakshon (Fliegender Teppich, Butterfly, Spider, Baby-Flug, Wild River i Jet Star) den 20 kontener; a ser otorisá dor di gobièrnu lokal, ku a kere ku nan tabata ser manda pa ripará. For di aña 2002 e parke no a habri atrobe pa bishitantenan y na augustus 2002 e parke a wordo declara totalmente insolvente, e debe tabata na un nivel di 11 miyon euro,e area di parke a cay den abandono total, cu atraccionnan destrui pa vandalnan cu a keda para cu graffiti y robo di algun di nan piesa. E gir di parke ainda ta para, pero no a funshoná pa bishitantenan for di dia ku e parke a sera, ounke tin video ku ta mustra ku e gir ta funshoná ainda. Ademas, restonan di otro sitio di interes por wordo haya na e sitio. Un escena di e pelíkula di akshon di 2011 Hanna a wòrdu filmá na e parke. Norbert Witte a hiba e atraccionnan na Lima, pa crea un parke y no pa reparacion manera tabata kere, e parke a wordo yama "Lunapark", cual tabata un fracaso. Dia 19 di mei 2004 el a ser sentensiá na shete aña di prizòn pa purba di pasa 180 kg di kokaina, ku un balor di 14 mion libra sterling, for di Peru pa Alemania riba e mastanan di e atrakshon Fliegender Teppich ("fliegende tapi"). Na oktober 2006, un corte Peruano a condena Marcel Witte, yiu di Nobert Witte, na 20 aña di prizon pa contrabando di droga, siendo e persona cu tabata aparece den e documentonan di salida di e pais. Norbert Witte a logra paga un sentencia di 4 aña, y a wordo libera pa su edad avansa y situacion financiero, su yiu Marcel ainda ta cumpliendo su sentencia den un di e prizonnan mas peligroso di Sur America, y lo sali liber te 2026. Norbert i su esposa no ta kasá mas. Na 2008 finalmente a para e procedura di insolvencia, y e finca a wordo libera pa un administrador, pasobra e tabata causa solamente gastonan. Ya ku no tabata tin un inversionista nobo den bista, e finesa a ser entregá bèk na e esposa di Norbert Witte. E ta e contratista oficial, ya cu Witte ta incapaz pa motibo di su antecedente penal, pa e aña aki ta cuminsa e recorrido historico pa parti di un iniciativa popular.
2010 - Bar 25
Na 2010, i ku terminashon di e kontrato di hür di bar 25 na Mitte, nan mester buska un lokalidat nobo i tabata pensa di kumpra e parke di atrakshon pero e doño nobo "BSR" ta pidi demasiado sèn, e kombersashonnan aki ta rekuperá na fin di 2010 ku e posibel apertura na 2011 di Bar 25 na Spreepark. Poco tempo despues konosí ku e bar aleman 25 no lo alquila e sitio kaminda e parke tabata, ya ku e mes a haña un lugá nobo den sentro di e siudat di Berlin.
2011 - Reapertura di e parke
Dia 28 di mei 2011 e notisia ta wordu divulgá ku e parke ta habri su portanan atrobe, su apertura no a keda kompletamente, ya ku solamente a kuminsá funshoná atrakshonnan ku a keda di añanan pasá i ku ainda tabata funshoná i a agregá algun mas na e parke, pero e reapertura temporal aki tabata pasobra e parke no ta funshoná henter aña, ta habri solamente pa temporada i evento spesial, manera Luna Park, e aña aki e tournan storiko ta kanselá, ku lo kuminsá buska ken lo keda ku e kontrato di alquiler nobo di e área.
2013 - 2016 Parke awor
Recientemente e parke a sufri un serie di movecion, na juli 2013, e oficina di finanzas di Treptow a organisa un leasing contract auction pa paga e debe di impuesto di propiedad. E oferta mas haltu pa tuma e kontrato nunka a yega na e debe di EUR 30 mion di Spreepark GmbH.
Dos koperadó potencial a lucha ku denu i keho, e empresa privá SPV (Spreeplan Verkehr GmbH) i Liegenschaftsfonds Berlin, ku ta manehá e tereno di e estado federal. E oferta mas halto a yega na 2,5 miyon euro, ora cu e oficina di finanzas encarga a cancela e subida.
Den luna di mart 2014, Liegenschaftsfonds a kumpra e kontrato di leasing di e aktivonan di insolvencia, a paga 2 mion na Spreepark GmbH i 1 mion na e Oficina di Finansa. Di e forma aki, Liegenschaftsfonds, dueño di e finca, a tuma control di e area te 2061, ta destaca cu e contrato ta bisa cu e area mester wordo uza exclusivamente pa un parke tematico, e propietario nobo ta aposta pa un parke tematico chikito, den sintonia cu e medio ambiente, pa famianan, cu weganan pa muchanan y zoo, cu no mas cu 500.000 bishitante pa aña. Tambe tin esnan cu a sugeri pa restaura e area. e parke no ta sigui haci su recorridos turistico y historico manera e tabata haci den pasado, e parke tambe a bira victima di un candela riba 11 di augustus 20145 unda e candela a desata na varios punto na un momento y a destrui completamente alrededor di 5.000 meter cuadrado di superficie.
Un centenar di miembro di cuerpo di bombero a traha pa oranan largo pa stòp e kandela, cu a laga reduci na ceniza escenario y plato cinematografico tambe instala den e sitio, pa stòp e kandela mester a recuré na extintor industrial localiza 1,5 kilometer leu, pasobra den e sitio mes no tabatin aparato prepara pa e efecto aki. Tambe a usa boto di bomberonan pa usa awa directamente ponpá for di Spree. Awe e parke a bira un espasio públiko nobo den e bario di Treptow, riba banda di riu Spree, despues ku BSR a deklará su propiedat den bankrota.
2013
A sosodé
Yanüari
Febrüari
Mart
Vallenato
Artistanan conoci di vallenato ta Diomedes Díaz, Rafael Orozco Maestre, Jesús Manuel Estrada, Silvestre Dangond, Jorge Celedón, Peter Manjarrés y Los K Morales. Carlos Vives, cantante popular di Colombia, ta mescla vallenato tradicional cu rock.
2013
A sosodé
Aprel
Mei Yüni
Yüli
Ougùstùs Sèptèmber
Òktober
Novèmber
Desèmber
A nase
Yanüari
Febrüari
Mart
Aprel
Mei
Yüni
Ougùstùs
Sèptèmber
Òktober
Desèmber
A fayesé
Yanüari
Febrüari
Afar
Afar (Qafár af) ta un lenga cuchitico ost papiá na Etiopia, Eritrea y Djibouti. E tin 1,828,800 papiadónan di Afar.
2013
A fayesé
Aprel
Yüli
Ougùstùs
Sèptèmber
Novèmber
Desèmber
Usini
Usini ta un munisipio (comune) den provinsia di Sassari, region di Sardegna, Italia.
3 di sèptèmber
3 di sèptèmber ta e di 246 dia di aña (247 den un schrikkeljaar) riba e kalènder gregoriano. Ta resta 119 dia pa e aña terminá.
1904
1904 (MCMIV) tabata un schrikkeljaar ku a kuminsá riba un djabièrnè riba e kalènder gregoriano. E ta e di 904 aña di e di 2 milenio; e di 4 aña di siglo 20 i e di 5 aña di dékada 1900.
A sosodé
Yanüari
Febrüari Mart
Aprel Mei
Yüni
Òktober
Novèmber
Desèmber
A nase
Yanüari
Mart
Aprel
Mei
Palm Beach
Historia
E nomber "Palm Beach" ta deriva di e plantashi di coco di capitan R.J. Beaujon, kende a tuma esaki di Palm Beach, Florida. Como e plantashi tabata riba tereno publico e erfpacht a keda cancela na 1958 na fabor di desaroyo hotelero.
1904
A nase
Yüni
Palm Beach
Historia
Na Palm Beach tin varios hotel grandi estableci na e costa; e zona di hotel aki ta conoci como e "high-rise area", pa e hecho cu mayoria di e hotelnan ta acomoda den edificio halto segun normanan di Aruba. En frente di e hotelnan a construi un cantidad di centro di compra y entretenimento e ultimo añanan. Banda di e "highrise area" tin un "lowrise area", cu ta na Eagle Beach.
1904
A nase
Yüli
Ougùstùs Sèptèmber
Òktober
Novèmber
Desèmber
A fayesé
Yanüari
Febrüari
Mart
Aprel
Mei
Yüni
Yüli
Ougùstùs
Sèptèmber
Òktober
Desèmber
Universidat di Aoyama
Universidat di Aoyama (青山学院大学) ta un skol akadémiko situá na Tokyo, Hapon.
Santa Cruz
Santa Cruz ta un pueblo y un di e ocho region Arubano. E ta situa na e parti mas central di e isla. E pueblo di Santa Cruz mes ta riba un distancia di masomenos cinco kilometer di e capital Oranjestad.
Region di Santa Cruz
E region of districto di Santa Cruz tin un area di 41.04 km² y tin 12.870 inhabitante segun censo 2010. Su paisahe ta domina pa e seronan Hooiberg, Sero Biento y Sero Canashito y tambe pa Parke Nacional Arikok cu e sero Jamanota. Den e region ta keda e centro di agricultura Santa Rosa y den area di Barcadera, e parti zuid di e region, ta keda Aruba su waf pa carga di container, e waf di Barcadera.